**Bases del V Concurs d’Aparadors de Nadal**

**1. Convocatòria**

L’Ajuntament d’Artà convoca el V Concurs d’Aparadors de Nadal, emmarcat dins la campanya de Nadal de 2024.

**2. Participants**

La participació és oberta a tots els establiments del municipi d’Artà i de la Colònia de Sant Pere, qualsevol que en sigui l’activitat econòmica o forma jurídica. L’únic requisit és tenir un local físic amb aparador al municipi.

**3. Temàtica i premis**

El concurs consta de 3 categories: tradicional, sostenible i creativa.

S’han de valorar els aparadors que s’hagin decorat amb l’ambient nadalenc corresponent.

Cada categoria està dotada amb un premi de 300 € i s’han de valorar:

- L’esperit nadalenc.

- La tradició, la sostenibilitat o la creativitat de l’aparador.

- La qualitat artística.

- Els materials emprats.

**4. Terminis i funcionament**

El termini màxim per presentar sol·licituds per participar-hi és el 13 de desembre i una única sol·licitud dona accés a participar en les 3 categories.

Les sol·licituds s’han de presentar, mitjançant una sol·licitud genèrica, a l’OAC de l’Ajuntament d’Artà (edifici de Can Solivelles), a l’oficina municipal de la Colònia de Sant Pere o a través de la seu electrònica, i s’hi han de fer constar el nom comercial de l’establiment i l’adreça del local. També s’ha de fer arribar una fotografia de l’aparador per correu electrònic ([promocioeconomica@arta.cat](mailto:promocioeconomica@arta.cat)), com a màxim en data 13 de desembre.

La setmana del 16 al 22 de desembre un jurat popular farà la valoració dels diversos aparadors d’Artà i, en finalitzar, s’entregaran els premis als aparadors guanyadors.

Només es podrà atorgar un premi per establiment, per tant, hi haurà tres guanyadors diferents.

**5. Drets d’imatge**

Les persones propietàries dels establiments que participin han de cedir els drets d’imatge dels aparadors a l’Ajuntament d’Artà per poder fer difusió del concurs en el format que l’Ajuntament cregui oportú.

**6. Acceptació de les bases**

La presentació de la sol·licitud per participar en el concurs d’aparadors implica l’acceptació d’aquestes bases i la conformitat amb la resolució del jurat. Qualsevol imprevist serà resolt per les persones que conformin el jurat.

Per a més informació, contactau amb elDepartament de Promoció Econòmica ([promocioeconomica@arta.cat](mailto:promocioeconomica@arta.cat) – 971 82 95 95 / 639 152 650).